62019TO0881_INF
Üldkohtu (viies koda) 9. septembri 2021. aasta määrus – GABO :mi vs. komisjon
(kohtuasi T‑881/19)
Vahekohtuklausel – Teadusuuringute, tehnoloogiaarenduse ja uute tehnoloogiate tutvustamise kuues ja seitsmes raamprogramm (2002–2006 ja 2007–2013) – Teadusuuringute ja innovatsiooni raamprogramm „Horisont 2020“ (2014–2020) – Toetuslepingud – Nõuete tasaarvestamine – Kostja määratlemine – Vorminõuete rikkumine – Euroopa Kohtu kodukorra artikli 76 punkt d – Ilmselge vastuvõetamatus
1.
Kohtumenetlus – Pöördumine Üldkohtusse vahekohtuklausli alusel – Õigus olla kostjaks – Teadusuuringute, tehnoloogiaarenduse ja uute tehnoloogiate tutvustamise kuuenda ja seitsmenda raamprogrammi (2002–2006 ja 2007–2013) ning teadusuuringute ja innovatsiooni raamprogrammi „Horisont 2020“ (2014–2020) raames sõlmitud toetuslepingud – Teadusuuringute Rakendusametiga sõlmitud lepingud – Komisjoni vastu esitatud hagi – Ilmselge vastuvõetamatus
(ELTL artikkel 272; nõukogu määrus nt 58/2003; komisjoni otsus 2013/778)
(vt punktid 27–31)
2.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Üldine viide muudele hagile lisatud dokumentidele – Vastuvõetamatus
(ELTL artikkel 272; Euroopa Kohtu põhikiri, artikli 21 esimene lõik ja artikli 53 esimene lõik ; Üldkohtu kodukord, artikli 76 punkt d)
(vt punktid 35–39 ja 47–50)
Ese
ELTL artiklil 272 põhinev nõue mõista komisjonilt välja abikõlblikud kulud, mida hageja kandis teadusuuringute, tehnoloogiaarenduse ja uute tehnoloogiate tutvustamise kuuenda ja seitsmenda raamprogrammi ning teadusuuringute ja innovatsiooni raamprogrammi „Horisont 2020“ raames sõlmitud toetuslepingute puhul esiteks ajavahemikus 2015. aasta augustist kuni 2016. aasta aprillini, ja teiseks esialgse pankrotimenetluse ajal, summas 1680681,82 eurot, millele lisandub viivitusintress 76552,6 eurot.
Resolutsioon
1.
Jätta hagi vastuvõetamatuse tõttu läbi vaatamata.
2.
Mõista kohtukulud välja GABO:mi Gesellschaft für Ablauforganisation:milliarium mbH & Co. KG‑ lt.